කලක සිට කොළඹ ප්‍රදේශයට කසිප්පු පෙරා බෙදාහැරි මීතොටමුල්ලේ “පුතා” නමැති අයට අයිති බව කියන කසිප්පු තිප්පොල වැටලූ වැල්ලම්පිටිය පොලිසියට රුපියල් ලක්ෂ 15ක පමණ වටිනාකමකින් යුක්ත කසිප්පු හා ඒවා පෙරීමට ගන්නා උපකරණ රැසක්ද සමඟ පස් දෙනෙකු අත්අඩංගුවට ගැනීමට හැකි විය.වැල්ලම්පිටිය පොලිස් වසමට අයත් වෙලේවත්ත ප්‍රදේශයේදී අල්ලා ගත් එම භාණ්ඩ අතර ත්‍රී රෝද රථ 2ක් ගෑස් ළිප් 2ක්, ගෑස් සිලින්ඩර් 5ක්, ගෝඩා කසිප්පු බෝතල් 9ක්, බැරල් 12ක්, හා සීනි පැකට් 54ක්ද වූහ.පොලිසිය විසින් මෙම සැකකරුවන් කොළඹ අංක 2 උසාවිය වෙත ඉදිරිපත් කරන ලදුව එම මහේස්ත්‍රාත් තිරූෂා ප්‍රනාන්දු මහත්මිය විසින් රක්ෂිත බන්ධනාගාර ගත කොට තැබීමට නියම කළහ.කොළඹ කොට්ඨාසය භාර ජ්‍යෙෂ්ඨ නියෝජ්‍ය පොලිස්පති අනුර සේනානායක මහතාගේ උපදෙස් පරිදි නියෝජ්‍ය පොලිස්පති සුමිත් එදිරිසිංහ, ජ්‍යෙෂ්ඨ පොලිස් අධිකාරී මර්වින් වික්‍රමසිංහ මහත්වරුන්ගේ අධීක්ෂණය හා වැල්ලම්පිටිය පොලිස් ස්ථානාධිපති ප්‍රධාන පො.ප. ඕ.පී. අමරබන්ධු මහතාගේ මෙහෙයවීම යටතේ උ.පො.ප. රණසිංහ, පො.කො. 51544, සම්පත්, පො. කො. 67600 ජිනසේන, පො.කො. 31974 මර්වින්, පො.කො. 68629 හේරත් මහත්වරු මෙම වැටලීම සිදුකළහ..